  Майя Бывальцева Удмуртие «Егит усточиос П. И. Чайковскийлэн шаераз» фестивале Россиысь, Беларусьысь, Китайысь но Кореяысь крезьгурасьёс лыктозы. Со сярысь ивортэ элькунысь Лулчеберетъя но туризмъя министерстволэн пресс-службаез. 19-тӥ-21-тӥ тулыспалэ ХХ фестиваль Удмуртиысь куинь каръёсын ортчоз: Воткаын, Сарапулын но Ижкарын. Концертъёслэн радлыказы Чайковскийлэн, озьы ик дуннеысь мукет классикъёслэн крезьгуръёссы. Егитъёсын ӵош Удмуртиысь Кун симфони оркестр шудоз, соин кивалтэ элькунысь искусство удысысь дано ужась Николай Роготнев. Фестивале 7 егит артистъёс пыриськозы. Хан Ын Чжу, срипка (Сеул, Корея Элькун) — Москваысь Пётр Чайковский нимо кун консерваториын дышетскись, Росси вожвылъяськонъёслэн лауреатсы, Владимир Спиваковлэн Ӟечлэсьтӥсь калыккуспо фондэзлэн программаосаз пыриськись Дмитрий Колотило, цимбалы (Гомель, Беларусь Элькун) — Белоруссиысь кезьгурлэн кун академиысьтыз студент, калыккуспо конкурсъёслэн лауреатсы, СНГ-е пырись кунъёслэн Дельфийской шудонъёссылэн вормисез Полина Юрина, сопрано, (Камбарка. Удмурт Элькун) — Удмуртиысь крезьугръя элькун колледжын дышетскись, Франциын, Италиын, Австриын, Венгриын ортчем фестивальёсы пыриськись Кехань Сюй, фортепиано (Урумчи, Китай) — Москваысь Пётр Чайковский нимо кун консерваториысь аспирантка, калыккуспо конкурсъёслэн лауреатсы. Richardson Symphony Orchestra-ен (Техас, США) но консерватори бордын ужась Крезьугръя шор школалэн камерной оркестреныз ужа Александр Лукашевич, баян (Дзержинск, Россия) — Нижний Новгородысь Михаил Глинка нимо кун консерваториын дышетскись, Росси но калыккуспо конкурсъёслэн лауреатсы, 2013-тӥ арын Москваысь Горд площадьын Вормон Парадэ пыриськись Елисей Мысин, фортепиано (Ставрополь, Россия) — Ставропольысь крезьугръя 1 номеро нылпи школаысь подготовительной ёзэтын дышетскись, Росси но калыккуспо кокнурсъёслэн лауреатсы, пинал усточиослэн «Синяя птица» телеконкурссылэн финалистэз Эрик Мирзоян, кларнет (Москва, Россия) — фестивальлэн нимысьтыз куноез, Москваысь Чайковский нимо кун консерваторилэн крезьугръя шор шклаяз дышетскись, «Щелкунчик» телеконкурсын вормись, «Синяя птица» конкурслэн лауреатэз, «Музыкальные таланты России» интернет-конкурслэн вормисез «Егит усточиос П.И. Чайковскийлэн шаераз» фестивале пыриськись «Синяя птица» конкурсын Тегъёс: Лулчеберет Удмуртия Чайковский фестиваль пиналъёс крезьгур  